કહેવાય છે, ‘કોક દીન કાઠીયાવાડમાં ભૂલો પડને ભગવાન, તને સરગ ભુલાવું શામળા’. કાઠી કોમ નાતજાતમાં માનતી નથી. કાઠીઓના રજવાડાના રાજવીઓ પોતાની પ્રજાને નાત, જાત કે આભડછેડ વિના પુત્રવત્ પાળે. તેના સુખદુઃખમાં ભાગ લેતા. પોતાની પ્રજાની ઉન્નતિમાં તે હરહંમેશ રાજી રહેતા. આ કોમ પોતાના ઉપાસ્ય દેવ સૂર્યનારાયણનાં દર્શન કર્યા વિના અન્નજળ લેતા નથી. વરસાદની ઋતુમાં ઘણીવાર બબ્બે ત્રણ ત્રણ દિવસના નકોરડા ઉપવાસ થાય છે.